Vacca scinni e ntravacca

La vacca ca scinni e ntravacca, canusciutu n vari banni cu âutri noma (scarica canali, zumma, e via discurrennu) è nu jocu anticu, assai diffunnutu n tutta la Sicilia e ntô cuntinenti. 

Lu jocu
Lu jocu cunsisti a riuniri nu gruppu di carusi o di picciutteddi, n ginirali tra li 6 e li 15 anni, n nùmmuru variabbili tra na quattrina e na dicina, spartuti di du' squatri e di scegghiri nu muru. Nu carusu si metti appujatu câ testa ô muru; lu secunnu dâ sò squatra si metti appujatu e piegatu darreri lu primu, di manera a furmari na speci di vacca. Se ci sunnu assai participanti, ci pònnu essiri àutri carusi dâ stissa squatra ca s'appujanu l'unu darreri a l'autru chê pedi n terra. Li carusi di l'àutra squatra (circa la mitati) pigghiannu la rincorsa sàutunu supra la vacca (li carusi ca stannu sutta) e arrestanu a cavadduni, circannu di nun càdiri. Lu scopu è di fari n manera ca lu nùmmuru cchiù àutu pussìbbili di carusi acchiana supra la vacca , nzinu a quannu lu pisu a la voca è tali ca la vacca a fini ntravacca, cioé li carusi di sutta nun hannu cchiù la forza di règgiri chiddi ca stannu di supra.

Doppu ca la vacca ntravaccàu li du' squatri si scancianu li rola e s'accuminza arreri.

Lijami sterni
 Joca di Sicilia: lu scarica canali.
 Scheda dû jocu a cura dâ Riggiuni Abbruzzu

Catigurìa:Jòcura
Catigurìa:Tradizzioni dâ Sicilia